Ole Aass

Ole Aass (født 3. desember 1884 på Midt-Sukkestad i Østre Toten, død 18. desember 1945 samme sted) var ordfører i Østre Toten fra 1929 til 1931. Aass representerte Bondepartiet.

Aass var sønn av gardbruker Julius Aass og Karen Otilie, f. Sukkestad. Han tok middelskoleeksamen i 1900 og eksamen fra Storhove landbruksskole i 1906. I 1914 ble Aass gift med gardbrukerdattera Johanne Skramstad (1891–1973) fra Totenvika. Samme år tok han over farsgarden Sukkestad.

I 1922 kom han første gang inn i herredsstyret. Etter å ha vært ordfører fortsatte han som formannskapsmedlem fra 1934 til 1937. I tillegg hadde Aass ei rekke verv på kommunalt og fylkeskommunalt nivå, både innafor politikk og næringsliv. På 1930-tallet var han gjeldsmeglingsmann for Østre Toten i Lånekassen for jordbrukere, i ei tid da konkursspøkelset hang over mange bønder.

 Referanser 

 Litteratur 
 Gjørvad, O. (red.): Totens bygdebok II, s. 45.
 Opplandsarkivets avskrift av kommunevalgresultater 



Kategori:Ordførere i Østre Toten
Kategori:Sp-ordførere i Oppland
Kategori:Personer fra Østre Toten kommune